Konokono

﻿Konokono  

Nilinunua masanduku ya  mbao na kuyaweka kando  ya nyumba yangu.  Nikamwaga mchanga  wenye rutuba ndani yake.  Nikapanda mbegu tofauti:  za sukuma wiki, kabeji,  mchicha, dania na  stroberi.  Kila asubuhi niliamka  alfajiri na mapema  kunyunyizia maji kwa  mfereji.  Baada ya wiki moja  nilipiga tabasamu kubwa  nilipoona mimea ilikuwa  imechipuka.  Baada ya wiki mbili  nilipigwa na mshangao  nilipoenda kunyunyizia  maji. Niliona mimea ikiwa  na mashimo makubwa  kwenye majani yake.  Nilijua kuna adui  aliyekuwa akila mimea  yangu. Je, ni kiwavi au ni  konokono?  Usiku mmoja nilitoka nje  na kurunzi yangu na  kuangaliaangalia karibu  na mimea. Niliona  konokono na koa uchi  chungu nzima. Wengine  walikuwa juu ya mimea  yangu niliyoidhamini.  Nilijaribu tembe za rangi  ya kijani ambazo bwana  google alinieleza  zitawafukuza konokono.  Lakini wapi! Konokono  waliendelea kuangamiza  mimea yangu.  Nikajaribu maganda ya  mayai. Lakini wapi!  Niliendelea kupoteza  mimea yangu.  Niliamua kuwawinda  konokono mimi  mwenyewe.  Nilitoka nje usiku mmoja  kama nimejihami kwa  kurunzi, mkebe na glovu  mkononi.  Nikaangalia juu ya mimea,  kando yake na chini yake.  Kila nilipomwona  konokono nilimweka ndani  ya mfuko.  Baada ya kuzunguka  nilipata kama kilo moja ya  konokono. Nifanye nini  nao? Niwachemshe wawe  kitoweo au niwatupe  pipani?  Kila usiku nilitoka kwenda  kuwinda konokono na  baada ya wiki mbili niliona  mimea yangu inanawiri  tena.  Kumbe kuwasaka  konokono kulisaidia!  


Source www.africanstorybook.org